Gullna reglan svokallaða er ein megin undirstaða kristinnar siðfræði . Hana er að finna í ræðu Jesú Krists í Matteusarguðspjalli sem kölluð er fjallræðan . Gullna reglan hljóðar þannig með orðum Jesú : Allt sem þér viljið að aðrir menn gjöri yður , það skuluð þér og þeim gjöra Síðan bætir hann við : „ þetta er lögmálið og spámennirnir “ - eða með öðrum orðum , þetta er öllum öðrum boðum mikilvægara . Og – „ Þetta er grundvallarskylda : Ekki gera öðrum það sem þú vilt ekki að þeir geri þér “ - stendur í hinu mikla verki hindúismans Mahabharata . Hillel , einn fremsti rabbíni gyðinga sem uppi var um svipað leiti og Jesús sagði : „ Ekki gera öðrum það sem er andstætt þér - þetta er kjarni lögmálsins , allt annað eru bara skýringar á þessu “ . Kristinn maður á ekki aðeins að láta vera að gera öðrum eitthvað sem hann vill ekki að þeir geri sér . Hann á að grípa frumkvæðið og gera það fyrir aðra sem hann myndi vilja að þeir gerðu fyrir sig . Hann á að ganga fram fyrir skjöldu , án þess að ætlast til nokkurs í staðin , gera gott , í nafni kærleikans , ekki aðeins að láta vera að gera illt . Gullna reglan eins og hann setti hana fram er byltingarboðskapur og sem slíkur er hann undirstaða allra hugmynda okkar nútímamanna um jafnrétti , manngildi og mannréttindi .